wannaphong/clean_thaiwikipedia huggingface dataset:
# โฮ่วหมู่อู้ติ่ง
โฮ่วหมู่อู้ติ่ง  อดีตเรียกเป็น ซือหมู่อู้ติ่ง  เป็น ติ่ง สัมฤทธิ์สี่เหลี่ยมผืนผ้าในสมัยราชวงศ์ชางของจีนโบราณ ถือเป็นเครื่องสัมฤทธิ์ที่หนักที่สุดที่ยังคงเหลือรอดจากทุกบริเวณในโลกสมัยโบราณ ติ่งนี้ถูกขุดขึ้นใน ค.ศ. 1939 ที่หมู่บ้านอู่กวาน อานหยาง มณฑลเหอหนาน ใกล้อินซฺวี ที่ตั้งเมืองหลวงสุดท้ายของราชวงศ์ชาง

เจ้าของ
ติ่ง นี้มีจารึกในอักษรเครื่องสัมฤทธิ์บนผนังส่วนในที่เขียนว่า "โฮ่วหมู่อู้"  โดยเป็นพระอารามนามของฟู่ จิ้ง พระราชินีและมเหสีเอกของพระเจ้าอู่ติง ติ่ง นี้สร้างขึ้นหลังพระนางสิ้นพระชนม์ คาดว่าผลิตโดยพระเจ้าจู่เกิง พระโอรส ในขณะที่ตัว ติ่ง ถูกขุดขึ้นมาใน ค.ศ. 1939 ที่หมู่บ้านอู่กวาน (五官村) นครอานหยาง มณฑลเหอหนาน สุสานของฟู่ จิ้ง (สุสานหมายเลข 260 ที่อินซฺวี) ยังไม่พบจนกระทั่ง ค.ศ. 1959 และพบว่าทรัพย์สินในนั้นถูกปล้นไปแล้ว
# พายุสุริยะในเดือนพฤษภาคม พ.ศ. 2567
โลกได้รับผลกระทบจากระลอกพายุสุริยะที่มีเปลวสุริยะและพายุแม่เหล็กโลกความรุนแรงมาก ตั้งแต่วันที่ 10 พฤษภาคม 2024 ในระหว่างวัฏจักรสุริยะที่ 25 พายุแม่เหล็กโลกที่กระทบโลกในครั้งนี้ถือว่ารุนแรงที่สุดนับตั้งแต่ตุลาคม 2003 และทำให้เกิดออโรราที่ละติจูดที่ต่ำลงมากว่าปกติ ทั้งในซีกโลกเหนือและซีกโลกใต้

เมื่อวันที่ 8 พฤษภาคม 2024 บริเวณสุริยกัมมันต์ หมายเลข NOAA 13664 (หรือนิยมย่อเป็น 3664) ปล่อยเปลวสุริยะระดับ X1.0 กับระดับ M หลายครั้ง และปล่อยมวลโคโรนา (CMEs) อีกหลายครั้ง ซึ่งกระทบมาถึงโลก เมื่อวันที่ 9 พฤษภาคม บริเวณกัมมันต์ได้ปล่อยเปลวสุริยะระดับ X2.25 กับ X1.12 ในวันที่ 10 พฤษภาคม ปล่อยเปลวสุริยะระดับ X3.98 และเมื่อวันที่ 11 พฤษภาคม ที่เวลา 01:23 UTC ปล่อยเปลวสุริยะนะดับ X ความรุนแรงระดับ 5.4–5.7

 ออโรรา 
การปล่อยมวลสุริยะสามครั้งจากวันที่ 8 เดินทางถึงโลกในวันที่ 10 พฤษภาคม 2024 ทำให้เกิดพายุแม่เหล็กไฟฟ้าโลกครั้งรุนแรงและออโรราที่สว่างและคงอยู่ยาวนาน ในทวีปเอเชีย ออโรราเหล่านี้สามารถมองเห็นได้จากประเทศญี่ปุ่น บางหมู่บ้านในพื้นที่ห่างไกลของหันเลใน ลาดัก ประเทศอินเดียตอนเหนือ และในประเทศจีน บริเวณใกล้เมืองอุรุมชี และ ปักกิ่ง

ส่วนในยุโรป มีรายงานเห็นออโรราลงไปใต้ถึงประเทศสเปน โปรตุเกส และ ไซปรัส ไปจนถึงหมู่เกาะคานารี

ส่วนในอเมริกาเหนือ พบลงไปใต้ถึงหมู่เกาะคีย์ในรัฐฟลอริดา, ฮาวาย ในประเทศเม็กซิโก มีมองเห็นในพื้นที่ตอนเหนือ ตอนกลาง กับบนคาบสมุทนยูคาตัน และหมู่เกาะบาฮามาส

ในซีกโลกใต้ มีการเห็นออโรราในประเทศนิวซีแลนด์ ประเทศชิลี ประเทศอาร์เจนตินา ประเทศแอฟริกาใต้ และขึ้นไปเหนือถึงประเทศอุรุกวัย ประเทศนามิเบีย, และในประเทศออสเตรเลีย ที่เมืองแม็กเคย์ในรัฐควีนส์แลนด์

 ผลกระทบ 
ในแคนาดา บริษัทผู้ผลิตไฟฟ้า บีซีไฮโดร และ ไฮโดรควิเบก ระบุว่าทางบริษัทได้เตรียมพร้อมรับมือต่อพายุสุริยะระลอกนี้ เพื่อป้องกันไม่ให้เกิดไฟฟ้าดับดังที่เคยเกิดมาแล้วในปี 1989 ในควิเบก ความยาวเก้าชั่วโมง ระหว่างพายุสุริยะครั้งก่อน โดยในพายุสุริยะระลอก 2024 นี้ ยังไม่มีรายงานไฟฟ้าดับ

ในนิวซีแลนด์ ทรานส์พาวเวอร์ ประกาศภาวะฉุกเฉินกรณีกริดไฟฟ้า และมีการปิดสายส่งไฟฟ้าบางส่วนเพื่อรับมือกับพายุสุริยะ
# เตียวเต๊ก
เตียวเต๊ก (มีบทบาทในช่วง ค.ศ. 251–253) มีชื่อในภาษาจีนกลางว่า จาง เท่อ  ชื่อรอง จื๋อฉ่าน  เป็นขุนพลของรัฐวุยก๊กในยุคสามก๊กของจีน มีชื่อเสียงจากการต้านการบุกของง่อก๊กที่เป็นรัฐอริของวุยก๊กในยุทธการที่หับป๋าในปี ค.ศ. 253

 ประวัติ 
เตียวเต๊กเป็นชาวเมืองตุ้นก้วน (จัวจฺวิ้น) ซึ่งอยู่บริเวณนครจัวโจว มณฑลเหอเป่ย์ในปัจจุบัน(特字子產，涿郡人) อรรถาธิบายจากเว่ย์เลฺว่ในจดหมายเหตุสามก๊ก เล่มที่ 4. เตียวเต๊กเริ่มรับราชการเป็นขุนพลรักษาค่ายใหญ่ (หยาเหมินเจี้ยง) ภายใต้การบังคับบัญชาของจูกัดเอี๋ยนขุนพลวุยก๊กผู้ดำรงตำแหน่งเป็นขุนพลพิทักษ์ภาคตะวันออก (เจิ้นตงเจียงจฺวิน) ตั้งแต่ปี ค.ศ. 251 ถึง ค.ศ. 252(先時領牙門，給事鎮東諸葛誕，誕不以為能也，欲遣還護軍。) อรรถาธิบายจากเว่ย์เลฺว่ในจดหมายเหตุสามก๊ก เล่มที่ 4. หลังจากบู๊ขิวเขียมรับตำแหน่งขุนพลพิทักษ์ภาคตะวันออกแทนจูกัดเก๊ก บู๊ขิวเขียมได้มอบหมายให้เตียวเต๊กทำหน้าที่รักษาซินเสีย (新城 ซินเฉิง;  "เมือง/ป้อมปราการใหม่") ซึ่งเป็นป้อมปราการที่หับป๋า (合肥 เหอเฝย์)(會毌丘儉代誕，遂使特屯守合肥新城。) อรรถาธิบายจากเว่ย์เลฺว่ในจดหมายเหตุสามก๊ก เล่มที่ 4.

ในปี ค.ศ. 253 จูกัดเก๊กผู้สำเร็จราชการแห่งง่อก๊กที่เป็นรัฐอริของวุยก๊กนำทัพง่อก๊กเข้าโจมตีซินเสียและปิดล้อมป้อมปราการ เตียวเต๊กพร้อมด้วยเยฺว่ ฟาง  และคนอื่น ๆ นำกำลังพล 3,000 นายขึ้นป้องกันซินเสีย ในช่วงเวลานั้น เตียวเต๊กได้ส่งผู้ใต้บังคับบัญชาชื่อหลิว เจิ่ง  และเจิ้ง เซี่ยง  ให้ตีฝ่าวงล้อมไปขอกำลังเสริม แต่ทหารของจูกัดเก๊กสามารถสกัดกั้นและจับตัวคนทั้งสองไว้ได้(及諸葛恪圍城，特與將軍樂方等三軍衆合有三千人，吏兵疾病及戰死者過半，而恪起土山急攻，城將陷，不可護。) อรรถาธิบายจากเว่ย์เลฺว่ในจดหมายเหตุสามก๊ก เล่มที่ 4. เตียวเต๊กจึงพูดปดกับข้าศึกว่า "บัดนี้ข้าไม่คิดต่อสู้อีก แต่ตามกฎหมายของวุย หากข้าถูกโจมตีเป็นเวลามากกว่า 100 วันและกำลังเสริมยังมาไม่ถึง แม้ว่าข้าจะยอมจำนน แต่ครอบครัวของข้าก็ได้รับการละเว้นโทษ นับแต่ข้าเริ่มรบต้านทานก็เป็นเวลาเก้าสิบกว่าวัน ในเมืองเดิมมีคนมากกว่า 4,000 คน บัดนี้มากกว่าครึ่งตายในการรบ เมื่อเมืองล่ม หากใครไม่ต้องการยอมจำนน ข้าจะพูดอธิบายถึงผลที่อาจเกิดขึ้นจากการตัดสินใจนั้น วันรุ่งขึ้นข้าจะส่งสำมะโนครัว ขอเชิญท่านรับตราประจำตำแหน่งของข้าไปก่อนเพื่อเป็นหลักประกัน"(特乃謂吳人曰：「今我無心復戰也。然魏法，被攻過百日而救不至者，雖降，家不坐也。自受敵以來，已九十餘日矣。此城中本有四千餘人，而戰死者已過半，城雖陷，尚有半人不欲降，我當還為相語之，條名別善惡，明日早送名，且持我印綬去以為信。」) อรรถาธิบายจากเว่ย์เลฺว่ในจดหมายเหตุสามก๊ก เล่มที่ 4. แม้ว่าจูกัดเก๊กยังไม่ได้รับตราประจำตำแหน่งของเตียวเต๊ก แต่จูกัดเก๊กก็เชื่อว่าเตียวเต๊กต้องการยอมจำนนจริง ๆ จึงสั่งให้ทหารหยุดการโจมตี เตียวเต๊กและกำลังพลที่เหลือจึงใช้โอกาสนี้ซ่อมแซมกำแพงและเสริมการป้องกันในชั่วข้ามคืน(乃投其印綬以與之。吳人聽其辭而不取印綬。不攻。頃之，特還，乃夜徹諸屋材柵，補其缺為二重。」) อรรถาธิบายจากเว่ย์เลฺว่ในจดหมายเหตุสามก๊ก เล่มที่ 4. เช้าวันรุ่งขึ้น เตียวเต๊กบอกกับข้าศึกว่า "เราจะสู้ตาย!" จูกัดเก๊กโกรธมากเมื่อรู้ว่าตนถูกหลอก จึงสั่งทหารให้เข้าโจมตีป้อมปราการอย่างดุเดือด แต่ทหารง่อก๊กเหนื่อยล้าอ่อนกำลังลงหลังการปิดล้อมหลายวัน จึงล้มเหลวในการพังกำแพงซินเสีย จูกัดเก๊กเห็นว่าขวัญกำลังใจของทหารฝ่ายตนตกต่ำ จึงไม่มีทางเลือกอื่นจำต้องถอนทัพกลับง่อก๊ก(明日，謂吳人曰：「我但有鬬死耳！」吳人大怒，進攻之，不能拔，遂引去。) อรรถาธิบายจากเว่ย์เลฺว่ในจดหมายเหตุสามก๊ก เล่มที่ 4.

ราชสำนักวุยก๊กยกย่องเตียวเต๊กจากความกล้าหาญในการป้องกันซินเสีย จึงแต่งตั้งให้เตียวเต๊กเป็นขุนพลตำแหน่งเบ็ดเตล็ด (จ๋าเฮ่าเจียงจฺวิน) ภายหลังเตียวเต๊กได้รับการแต่งตั้งให้เป็นเจ้าเมือง (ไท่โฉ่ว) ของเมืองอานเฟิง (安豐郡 อานเฟิงจฺวิ้น; อยู่บริเวณนครลู่อาน มณฑลอานฮุยในปัจจุบัน)(朝廷嘉之，加雜號將軍，封列侯，又遷安豐太守。) อรรถาธิบายจากเว่ย์เลฺว่ในจดหมายเหตุสามก๊ก เล่มที่ 4.
# ด้ายแดง
ด้ายแดง  เป็นละครโทรทัศน์ไทยแนวยาโออิปี 2562 นำแสดงโดยณธัช ศิริพงษ์ธร และฐิติวัฒน์ ฤทธิ์ประเสริฐ ซีรีส์เรื่องนี้กำกับโดยศิวัจน์ สวัสดิ์มณีกุล ออกอากาศตั้งแต่วันที่ 9 พฤศจิกายน 2562 ถึง 1 มีนาคม 2563 และออกอากาศซ้ำทางไลน์ทีวี เค้าโครงจาก The Red Thread ของ LazySheep

เป็นเรื่องเกี่ยวกับนักศึกษา 2 คนที่ค้นพบว่าพวกเขาเป็นวิญญาณที่กลับชาติมาเกิดของคู่รักในอดีต 2 คนที่ได้ฆ่าตัวตาย ซีรีส์เรื่องนี้ได้รับความสนใจจากนานาชาติมาก โดยเฉพาะในเอเชียตะวันออกเฉียงใต้และละตินอเมริกา

เมื่อวันที่ 7 พฤษภาคม 2563 ศิวัจน์ สวัสดิ์มณีกุล และ LazySheep ผู้กำกับและนักเขียนยืนยันว่าจะมีซีรีส์เรื่องใหม่ที่สร้างจากเรื่องราวเสริมของตัวละคร วิน และทีม ชื่อว่า "เชือกป่าน"

 เรื่องย่อ 
เมื่อ 30 ปีที่แล้ว กรณ์และอินทัชเป็นนักศึกษาในกรุงเทพฯ อินทัชเข้ามาในชีวิตกรณ์แม้จะรู้ว่าเขาเป็นบุตรชายของมาเฟียผู้ทรงอิทธิพลที่สุดคนหนึ่งในกรุงเทพฯ ตอนแรกกรณ์พยายามผลักอินทัชออกไป แต่สุดท้ายก็ทนไม่ไหวกับเด็กหนุ่มผู้เต็มไปด้วยชีวิตชีวาจนตัดสินใจเปิดใจให้เขาเข้ามาอยู่ในใจ

 รายชื่อนักแสดง 

 ณธัช ศิริพงษ์ธร (ฟลุ๊ค) รับบท ภาม
 ฐิติวัฒน์ ฤทธิ์ประเสริฐ (โอห์ม) รับบท ดีน
 กัษมนณัฏฐ์ นามวิโรจน์ (เอิร์ธ) รับบท อินทัช
 นพเก้า เดชาพัฒนคุณ (เก้า) รับบท กรณ์
 นพณัฐ กันทะชัย (บุ๋น) รับบท วิน
 วรุศ ชวลิตรุจิวงษ์ (เปรม) รับบท ทีม
 ซาแมนท่า เมลานี่ โค้ทส์ (แซมมี่) รับบท มะนาว
 ศุภเดช วิไลรัตน์ (บอสตัน) รับบท พฤกษ์
 พัณณิน ชาญมนูญ (พายอาร์) รับบท เดล
 วนัส แสงเทียนประไพ (มิก) รับบท ดอน
# วิลาสินี รัตนนัย
วิลาสินี รัตนนัย งามทุกคน! โบว์-สุภาวดี นำทัพนักกีฬาสาวเปลี่ยนลุคในชุดราตรีงาน สยามกีฬา อวอร์ดส์สาวไอซ์ฮอกกี้ไทยฟอร์มโหดถลุงมาเลฯ 11-0 คว้าชัยเกมที่สอง (20 พฤศจิกายน พ.ศ. 2538ชีวิตไม่ง่าย! "น้องน้ำตาล" สาวสวยนักฮอกกี้น้ำแข็งทีมชาติไทย –) เป็นนักกีฬาฮอกกี้น้ำแข็งหญิงทีมชาติไทยน่ารักทุกคน!! เปิดวาร์ป 10 สาวสวยนักกีฬาทีมชาติไทย ทั้งอดีต+ปัจจุบัน ตำแหน่งกองหน้าส่งตัวเองเรียนตั้งแต่อายุ 15 “น้ำตาล วิลาสินี” จนในวันนี้เธอคือ เจ้าหญิงน้ำแข็ง ทีมชาติไทย เจ้าของฉายา "เจ้าหญิงน้ำแข็ง",สวยใสจนหนุ่ม ๆ รัวไลค์ “น้ำตาล วิลาสินี” นักกีฬาไอซ์ฮอกกี้ทีมชาติไทย "เจ้าหญิงแห่งวงการไอซ์ฮอกกี้"พาไปรู้จัก น้ำตาล "วิลาสินี รัตนนัย" สาวน่ารัก ทีมชาติไทย ผู้ไม่ยอมแพ้ และ "นางฟ้าไอซ์ฮอกกี้"สวยระดับดารา! ‘น้ำตาล’ ทีมชาติฮอกกี้ไทย ฉายา ‘เจ้าหญิงน้ำแข็ง’ ตลอดจนเป็นครูสอนสเกตน้ำแข็งเปิดวาร์ป.. น้ำตาล วิลาสินี เจ้าหญิงน้ำแข็ง ที่โซเชียลพากันกดเลิฟ รวมถึงนักแสดง“น้ำตาล วิลาสินี” จาก “เจ้าหญิง (ฮอกกี้) น้ำแข็ง” ทีมชาติไทย สู่บทบาทใหม่ “ตำรวจสาวนักบู๊” ในละครเวิร์คพอยท์ช่อง 23 “เสือตัดสิงห์ ลิงหลอกเจ้า”

 ประวัติ 
วิลาสินี รัตนนัย เป็นบุคคลจากจังหวัดพะเยา หลังจากพ่อของเธอเสียชีวิต เธอต้องดูแลชีวิตตัวเอง โดยเมื่ออายุ 15 ปี ขณะเรียนชั้นมัธยมศึกษาปีที่ 4 เธอได้ตัดสินใจออกจากโรงเรียน และเข้าสู่กรุงเทพมหานครเพื่อหางานทำน้องน้ำตาล (วิลาสินี รัตนนัย) นักฮอกกี้สาวแฟนบอลหงส์แดง

เธอเคยเป็นนักกีฬาสเกตความเร็วทีมชาติไทย โดยในการแข่งครั้งสุดท้ายเมื่ออายุประมาณ 18 ปี เธอได้อันดับหนึ่งสาวหน้าหวานกับกีฬาไอซ์ฮอกกี้ 'น้ำตาล' วิลาสินี รัตนนัย แล้วจึงหันมาเล่นฮอกกี้น้ำแข็ง กระทั่งกลายเป็นตัวแทนทีมชาติที่ได้แชมป์หลายสนามรวมความน่ารัก น้ำตาล วิลาสินี เจ้าหญิงน้ำแข็งทีมชาติไทยขวัญใจชาวเน็ต

วิลาสินีสำเร็จการศึกษาจากโรงเรียนพะเยาพิทยาคมน้ำตาล “วิลาสินี รัตนนัย” เจ้าหญิงแห่งวงการไอซ์ฮอกกี้ ปัจจุบัน เธอได้รับการสนับสนุนในการศึกษาต่อที่คณะบริหารธุรกิจ สาขาการจัดการ มหาวิทยาลัยกรุงเทพธนบุรี“น้ำตาล วิลาสินี” ฮอกกี้น้ำแข็งสาวสวยทีมชาติไทย-นักศึกษา ม.กรุงเทพธนบุรี หนุนโครงการ “พาน้องกลับบ้าน” พร้อมเล่นกีฬา-ชูศึกษา ฝันอยากทำธุรกิจ

 เกียรติประวัติ 
 16px รองแชมป์ ฮอกกี้น้ำแข็งหญิงชิงแชมป์โลก 2025 ดิวิชัน 3 กลุ่มเอสาวไทยคว้ารองแชมป์ไอซ์ฮอกกี้โลกดิวิชั่น 3 สมาคมเตรียมจัดทัวร์นาเมนต์นี้ปีหน้า
 16px แชมป์ ฮอกกี้น้ำแข็งหญิงชิงแชมป์โลก 2024 ดิวิชัน 3 กลุ่มบีไอซ์ฮอกกี้สาวไทยคว้าแชมป์เวิลด์ฯ ด.3 กลุ่มบี แล้วไอซ์ฮอกกี้สาวไทยสุดยอด คว้าแชมป์เวิลด์ ดิวิชั่น 3 กลุ่มบี
 16px แชมป์ ไอไอเอชเอฟวีเมนส์ชาลเลนจ์คัพออฟเอเชีย 2019ออร่ากระจาย! "น้องน้ำตาล" นักฮอกกี้น้ำแข็งทีมชาติไทยดีกรีแชมป์เอเชีย

 ชีวิตส่วนตัว 
วิลาสินี รัตนนัย เป็นแฟนสโมสรฟุตบอลลิเวอร์พูลวิลาสินี รัตนนัย 5 บทเรียนช่วงโควิดเพิ่มพลังบวก และมีนักฟุตบอลที่ประทับใจคือซาดีโย มาเนคัดมาเน้น ๆ สงกรานต์นี้ ถ้าเลือกได้อยากสาดนํ้ากับ "คนกีฬา" คนไหน

 ผลงานละคร 
 พ.ศ. 2566 เสือตัดสิงห์ ลิงหลอกเจ้า รับบทกะทิ ทางช่องเวิร์คพอยท์“น้ำตาล วิลาสินี” นางเอก #ละครเวิร์คพอยท์ “เสือตัดสิงห์ ลิงหลอกเจ้า” ด้วยนะค้าา

 สิ่งสืบทอด 
กนกวรรณ วิลาวัลย์ อดีตรัฐมนตรีช่วยว่าการกระทรวงศึกษาธิการของไทยกล่าวชื่นชมวิลาสินี รัตนนัย ในฐานะตัวอย่างของการบริหารเวลาฝึกซ้อมกีฬาประมาณ 7 ชั่วโมงต่อวัน และเป็นหนึ่งในบุคคลต้นแบบความสำเร็จของ กศน.“ครูพี่โอ๊ะ” พบ 3 นักกีฬาทีมชาติ (ไอซ์ฮอกกี้-สนุ๊กเกอร์-มวยไทย) ต้นแบบความสำเร็จและความภาคภูมิใจของ กศน.
# ส่วนสูงตัวพิมพ์ใหญ่
ในศิลปะการใช้ตัวพิมพ์ ส่วนสูงตัวพิมพ์ใหญ่  คือความสูงของตัวพิมพ์ใหญ่ที่อยู่เหนือเส้นฐาน สำหรับแต่ละไทป์เฟซhttp://pfaedit.sourceforge.net/glossary.html  Glossary of (some) Typographic Terms โดยเฉพาะอย่างยิ่ง คือความสูงของตัวพิมพ์ใหญ่ที่ปลายแบนราบ เช่น H หรือ I ตรงข้ามกับตัวอักษรกลม เช่น O หรือตัวอักษรปลายแหลม เช่น A ซึ่งสองตัวนี้อาจมีส่วนเกินเลย ความสูงของตัวอักษรตัวเล็กคือ x-height
# สาธารณรัฐคูเวต
สาธารณรัฐคูเวต เป็นสาธารณรัฐที่มีอายุสั้น ซึ่งก่อตั้งขึ้นหลังจากการบุกครองคูเวตโดยอิรักในช่วงแรกของสงครามอ่าว ในระหว่างการบุกครอง สภาบัญชาการการปฏิวัติอิรักระบุว่าได้ส่งทหารเข้าไปในคูเวตเพื่อช่วยเหลือการรัฐประหารภายในที่ริเริ่มโดย "กลุ่มนักปฏิวัติคูเวต"Clive H. Schofield & Richard N. Schofield (Ed.). The Middle East and North Africa. New York: Routledge. 1994. p. 147. รัฐบาลเฉพาะกาลได้ก่อตั้งขึ้นเมื่อวันที่ 4 สิงหาคม ค.ศ. 1990 โดยรัฐบาลอิรักภายใต้การนำของนายทหารที่เป็นชาวคูเวต 9 นาย นำโดยอะลาอ์ ฮุซัยน์ อะลี ซึ่งดำรงตำแหน่งนายกรัฐมนตรี ผู้บัญชาการทหารสูงสุด รัฐมนตรีว่าการกระทรวงกลาโหม และรัฐมนตรีว่าการกระทรวงมหาดไทยNewsweek Vol. 116. 1990. p. 20.

ระบอบการปกครองใหม่ของคูเวตได้โค่นล้มระบอบการปกครองของเอมีร์ ญาบิร อัลอะห์มัด อัลญาบิร อัศเศาะบาห์ (ซึ่งทรงลี้ภัยจากคูเวตและสถาปนารัฐบาลพลัดถิ่นในซาอุดีอาระเบีย)Michael S. Casey. The History of Kuwait. Westport, CT: Greenwood Press. 2007. p. 93. และได้กล่าวหาระบอบเอมีร์ว่าดำเนินนโยบายต่อต้านประชานิยม ต่อต้านประชาธิปไตย สนับสนุนจักรวรรดินิยม และไซออนิสต์Daily Report: Soviet Union. Issues 147-153. 1990. p. 124. กองทัพประชาชนพื้นเมืองที่คาดว่าจะรับช่วงต่อจากกองทัพอิรัก ได้รับการประกาศทันที โดยอ้างว่ามีอาสาสมัครจำนวน 100,000 คนJerry Mark Long. Saddam's War of Words: Politics, Religion, and the Iraqi Invasion of Kuwait. Austin, TX: University of Texas Press. 2004. p. 27.

มีการมอบสิทธิพลเมืองให้กับชาวอาหรับที่ไม่ใช่ชาวคูเวต ซึ่งเดินทางมาทำงานจากต่างประเทศภายใต้การปกครองของพระมหากษัตริย์Dilip Hiro. Desert Shield to Desert Storm: The Second Gulf War. Lincoln, NE: iUniverse, Inc. 2003. p. 105. โดยหนังสือพิมพ์ของรัฐบาลมีชื่อว่า อันนิดาHuman Rights Watch World Report 1992: Events of 1991. New York: Human Rights Watch. 1991. p. 652. ตั้งชื่อตาม "วันแห่งการเรียกร้อง" ที่ประกาศเมื่อวันที่ 2 สิงหาคม ค.ศ. 1990 เพื่อ "รำลึก" การ "ตอบสนอง" ของอิรักต่อการเรียกร้องของชาวคูเวตที่ถูกกล่าวหาว่าให้ขอความช่วยเหลือจากอิรักในการโค่นล้มระบอบพระมหากษัตริย์Itamar Rabinovich and Haim Shaked (Ed.). Middle East Contemporary Survey Vol. 14. Oxford: Westview Press. 1990. p. 403.
# ซีแมออนที่ 1 แห่งบัลแกเรีย
ซาร์ซีแมออนที่ 1 มหาราช  ปกครองบัลแกเรียในสมัยจักรวรรดิบัลแกเรียที่ 1 เมื่อ ค.ศ. 893 ถึง 927Lalkov, Rulers of Bulgaria, pp. 23–25. การทัพที่ประสบความสำเร็จของซีแมออนต่อไบแซนไทน์, ฮังการี และเซิร์บทำให้บัลแกเรียขยายดินแดนที่สูงสุดเท่าที่เคยมีมา กลายเป็นรัฐที่มีอำนาจมากที่สุดในยุโรปตะวันออกและตะวันออกเฉียงใต้ร่วมสมัย รัชสมัยของพระองค์ยังถือเป็นช่วงเวลาแห่งความเจริญรุ่งเรืองทางวัฒนธรรมและความเรืองปัญญาที่ไม่มีใครเทียบได้ ซึ่งภายหลังถือเป็นยุคทองของวัฒนธรรมบัลแกเรีย

ในรัชสมัยของซีแมออน บัลแกเรียครอบครองดินแดนระหว่างทะเลอีเจียน ทะเลเอเดรียติก และทะเลดำBakalov, Istorija na Bǎlgarija, "Simeon I Veliki". คริสตจักรบัลแกเรียนออร์ทอดอกซ์ที่พึ่งแยกใหม่กลายเป็นเขตอัครบิดรใหม่อันแรกร่วมกับ Pentarchy และข้อความศาสนาคริสต์ที่แปลเป็นภาษาบัลแกเรียในอักษรกลาโกลิติกและซีริลลิก กระจายทั่วโลกสลาฟในเวลานั้น โดยสำนักวรรณกรรมแปรสลัฟในคริสต์ทศวรรษ 890 เป็นบริเวณที่มีการพัฒนาอักษรซีริลลิกขึ้นSoutheastern Europe in the Middle Ages, 500–1250, Cambridge Medieval Textbooks, Florin Curta, Cambridge University Press, 2006, pp. 221–222., The Orthodox Church in the Byzantine Empire, Oxford History of the Christian Church, J. M. Hussey, Andrew Louth, Oxford University Press, 2010, p. 100.,  ในช่วงครึ่งหนึ่งของรัชสมัย ซีแมออนทรงใช้ตำแหน่งจักรวรรดิ (ซาร์)"Цѣсарь Блъгарѡмъ". Zlatarski, Istorija na Pǎrvoto bǎlgarsko carstvo, p. 367. หลังเคยได้รับการเรียกขานเป็นเจ้าชาย (Knyaz)Zlatarski, Istorija na Pǎrvoto bǎlgarsko carstvo, p. 280.
# แอนทีควา
thumb| คำว่า "Antiqua" เขียนในรูปแบบแอนทีควา
แอนทีควา (Antiqua)  เป็นรูปแบบของ ไทป์เฟซที่ใช้ในการเลียนแบบรูปแบบการเขียนด้วยลายมือหรือ อักษรวิจิตรที่พบได้ทั่วไปในช่วงคริสต์ศตวรรษที่ 15 และ 16  ตัวอักษรได้รับการออกแบบมาให้ลื่นไหล และลายเส้นเชื่อมต่อกันอย่างต่อเนื่อง ด้วยวิธีนี้ มักจะถูกเปรียบเทียบกับไทป์เฟซสไตล์ Fraktur ซึ่งลายเส้นแต่ละเส้นจะแยกออกจากกัน ไทป์เฟซทั้งสองถูกนำมาใช้เคียงข้างกันในโลกเจอร์มาโนโฟน และเกิดข้อถกเถียง แอนทีควา–Frakturที่มีการแบ่งแยกแนวคิดหรือการเมือง หลังจากกลางศตวรรษที่ 20 Fraktur หมดความนิยมและไทป์เฟซแอนทีควาก็กลายเป็นมาตรฐานอย่างเป็นทางการในเยอรมนี (นอกจากนี้ ในภาษาเยอรมัน คำว่า "Antiqua" หมายถึงไทป์เฟซแบบมีเชิง)
# ทจูเนรอย
ทจูเนรอย  หรือ ทเจนรี  เป็นเจ้าพนักงานอียิปต์โบราณในฟาโรห์แรเมซีสที่ 2 แห่งราชวงศ์ที่ 19Michael Rice: Who's who in ancient Egypt. Routledge, London/ New York 1999, , pp. 209. สุสานของเขาบรรจุบันทึกพระนามแห่งซักกอเราะฮ์ที่มีชื่อเสียง

ที่ซักกอเราะฮ์ โดยหลักทเจนูรอยเป็นที่รู้จักจากวัตถุในสุสาน เขามาจากครอบครัวที่มีอิทธิพล ปาเซร์ (ที่ 1) พ่อของเขา เป็นราชอาลักษณ์และทำงานในวิหารอามุน ส่วนปาเซร์ (ที่ 2) พี่/น้องชาย ดำรงตำแหน่งราชอาลักษณ์และผู้ดูแลงานก่อสร้างของฟาโรห์Geoffrey Thorndike Martin: The tomb-chapels of Paser and Ra'ia at Saqqara. Egypt Exploration Society, London 1985, , p. 9. ห้องสุสานของทจูเนรอยเคยประดับด้วยภาพนูนที่ปัจจุบันอยู่ที่พิพิธภัณฑ์อียิปต์ในไคโร ผนังด้านหนึ่งในห้องสุสานประดับด้วยรายการฟาโรห์ที่รู้จักกันในชื่อ บันทึกพระนามแห่งซักกอเราะฮ์ ทจูเนรอยยังเป็นที่รู้จักจากชิ้นส่วนกรอบประตูพบที่พี-ราเมส ซึ่งระบุว่าเขาอาศัยอยู่ที่นั่น ตำแหน่งของเขาได้แก่ หัวหน้านักบวชผู้บรรยาย และ ผู้ดูแลพระราชกรณียกิจทั้งหมดKenneth Kitchen: Ramesse II, his contemporaries (= Ramesside Inscriptions: Historical and Biographical. Vol. 3). Blackwell, Oxford 2000, , pp. 479–489
# ช็อง ก็อน-จู
ช็อง ก็อน-จู (เกิด 26 พฤษภาคม ค.ศ. 1995) เป็นนักแสดงชาวเกาหลีใต้ เขาได้ร่วมแสดงในละครเว็บหลายเรื่องก่อนที่จะเข้าสู่การออกอากาศทางโทรทัศน์

 อาชีพ 
ในปี ค.ศ. 2017 ช็อง ก็อน-จูได้เซ็นสัญญาพิเศษกับเจวายพีเอนเตอร์เทนเมนต์ และปรากฏตัวในมิวสิกวิดีโอของเดย์ซิกซ์เพลง "I Like You" เขาแสดงในเว็บดราม่าของเนเวอร์เรื่อง "flower Ever After"

ในปี ค.ศ. 2019 ช็องได้เข้าร่วมกับสังกัดบลอสซัมเอ็นเตอร์เทนเมนท์และแสดงเป็นหนึ่งในนักแสดงหลักของเรื่อง Extraordinary You

 ผลงานการแสดง 

 ภาพยนตร์ 
 ปี ค.ศ. เรื่อง บทบาท  2023 Rebound ช็อง กัง-โฮ 

 ละครโทรทัศน์ 
ปี ค.ศ.เรื่องบทบาทหมายเหตุ2018Should We Kiss First?Fork You Boss 2อินเทิร์นรักจัง ๆ หัวใจข้ามขั้วเอ็มเจรับเชิญThe Tuna and the Dolphinจู อู-จิน2019Extraordinary Youอี โด-ฮวา2020Oh My Babyชเว คัง-อึท-ทึม2021ความลับของนางฟ้ารยู ฮย็อง-จินรับเชิญ (ตอนที่ 7)Monthly Magazine Homeชิน กย็อม2022Three Bold Siblingsนักแสดงรับเชิญ (ตอนที่ 11–12)Kiss Sixth Senseแฟนเก่าของ เย-ซุลรับเชิญ (ตอนที่ 1)2023โรงเตี๊ยมแห่งรักจอง ยู-ฮา2024เช็คอินที่ฮันยางช็อน จุน-ฮวา2025Way Back Loveอี ฮง-ซ็อก

 ละครทางเว็บ 
ปี ค.ศ.เรื่องบทบาทหมายเหตุ2018 Flower Ever Afterชเว อุง A-Teenครูสอนพลศึกษารับเชิญ (ตอนที่ 6) WHYชา ยอน-อู 2019 The Best Ending ชเว อุง 2020 Ending Againรับเชิญ
# โปรอีโวลูชันซ็อกเกอร์ 6
โปรอีโวลูชันซ็อกเกอร์ 6  หรือที่รู้จักกันในชื่อ วินนิงอีเลฟเวน: โปรอีโวลูชันซ็อกเกอร์ 2007  ในสหรัฐอเมริกา เป็นวิดีโอเกมที่พัฒนาและเผยแพร่โดยโคนามิ เปิดตัวในปี พ.ศ. 2549 สำหรับแพลตฟอร์ม เพลย์สเตชัน 2, เอกซ์บอกซ์ 360 และ ไมโครซอฟท์ วินโดวส์ และตามมาบน นินเท็นโด ดีเอส และเพลย์สเตชันพอร์เทเบิล ในภายหลัง โปรอีโวลูชันซ็อกเกอร์ 6 เป็นรุ่นที่ 6 ของซีรีส์ โปรอีโวลูชันซ็อกเกอร์ สำหรับเพลย์สเตชัน 2 และอันดับที่ 2 สำหรับเพลย์สเตชันพอร์เทเบิล และอันดับที่ 4 สำหรับ ไมโครซอฟท์ วินโดวส์ เป็นเกมแรกที่เปิดตัวบน นินเท็นโด ดีเอส และ เอกซ์บอกซ์ 360, เวอร์ชันเอกซ์บอกซ์ 360 มีกราฟิกที่ได้รับการปรับปรุง แต่ยังคงรูปแบบการเล่นที่คล้ายกับคอนโซลเวอร์ชันอื่น ๆ โหมดแก้ไขได้ถูกถอดออกสำหรับเอกซ์บอกซ์ 360 เนื่องจากการจำกัดเวลา เอนจินกราฟิกบนพีซีไม่ได้ใช้เอนจิน 360 เจเนอเรชันถัดไป แต่จะเป็นการแปลงเอนจิน เพลย์สเตชัน 2 โดยตรงอีกครั้ง

เช่นเดียวกับเวอร์ชันก่อน เกมมีโหมดแก้ไขที่ทำให้ผู้เล่นสามารถแก้ไของค์ประกอบบางอย่างของเกมได้

เดิมทีโปรอีโวลูชันซ็อกเกอร์ 6 มีแผนที่จะนำสโมสรจากบุนเดิสลีกามารวมอยู่ในเกม แต่เนื่องจากข้อจำกัดบางประการ โคนามิจึงจำเป็นต้องยกเลิกใบอนุญาตเหล่านั้นไป ทำให้ในที่สุดเกมโปรอีโวลูชันซ็อกเกอร์ 6 จึงไม่มีสโมสรจากบุนเดิสลีกาปรากฏอยู่เลย ยกเว้นเพียงสโมสรไบเอิร์นมิวนิก ที่ยังคงได้รับอนุญาตให้ใช้ชื่อและโลโก้ของสโมสรได้ แต่ไม่มีสปอนเซอร์เสื้ออย่าง T-Home ปรากฏอยู่บนเสื้อแข่ง นอกจากนี้ยังเป็นเกม โปรอีโวลูชันซ็อกเกอร์ สุดท้ายที่ใช้ชื่อเล่นหมายเลขภาคต่อ โดยถูกแทนที่ด้วยปีที่มีอยู่ในชื่อนับจากนั้นเป็นต้นมา นอกจากนี้ยังเป็นภาคแรกที่วางจำหน่ายในชื่อ "โปรอีโวลูชันซ็อกเกอร์" ในอเมริกาเหนืออีกด้วยพีอีเอส 6 สืบทอดต่อจาก โปรอีโวลูชันซ็อกเกอร์ 2008 ซึ่งในการวางจำหน่ายเวอร์ชันญี่ปุ่นสำหรับเพลย์สเตชัน 2 และเพลย์สเตชันพอร์เทเบิล นั้นมี ซิโก้ และ ชุนซูเกะ นากามูระ เป็นตัวละครเด่น ขณะที่เวอร์ชัน ดีเอส มีตัวละคร ชิบิ ของ Nakamura และเวอร์ชันเอกซ์บอกซ์ (ที่รู้จักในชื่อ Winning Eleven X) มี อาดรียานู เป็นตัวละครเด่น

 เชิงอรรถ
# การเลือกตั้งนายกองค์การบริหารส่วนจังหวัดตราด พ.ศ. 2568
การเลือกตั้งนายกองค์การบริหารส่วนจังหวัดตราด พ.ศ. 2568 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2568 กำหนดให้มีขึ้นในวันที่ 1 กุมภาพันธ์ พ.ศ. 2568 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง เป็นการเลือกตั้งที่จัดขึ้นพร้อมกับการเลือกตั้งสมาชิกสภาองค์การบริหารส่วนจังหวัดตราด พ.ศ. 2568

 ผู้สมัครนายกองค์การบริหารส่วนจังหวัด 
 หมายเลข 1: วิเชียร ทรัพย์เจริญ 
อดีตนายกองค์การบริหารส่วนจังหวัดตราด 5 สมัย สังกัดกลุ่มลูกเมืองตราด

 หมายเลข 2: เจริญ ชลาลัย 
อดีตรองนายกองค์การบริหารส่วนจังหวัดตราด ลงสมัครในนามกลุ่มตราดต้องเจริญ

 หมายเลข 3: ชลธี นุ่มหนู 
อดีตข้าราชการสังกัดกระทรวงเกษตรและสหกรณ์ ฉายามือปราบทุเรียนอ่อน สังกัดพรรคประชาชน โดยมีการสนับสนุนจาก ศักดินัย นุ่มหนู สส.ตราด พรรคประชาชน ซึ่งเป็นพี่ชายของชลธี โดยชลธีเปิดตัวเป็นผู้สมัครของพรรคเมื่อวันที่ 4 มีนาคม พ.ศ. 2567 โดยขณะนั้นสังกัดพรรคก้าวไกล ภายหลังพรรคก้าวไกลถูกยุบ จึงย้ายมาสังกัดพรรคประชาชนตามสมาชิกพรรคก้าวไกลที่เหลือ

 หมายเลข 4: บรรจง กาญจนานิล 
อดีตผู้อำนวยการโรงเรียนคลองขุด ลงสมัครในนามอิสระ

 หมายเลข 5: ไพวัลย์ ชลาลัย 
อดีตสมาชิกสภาองค์การบริหารส่วนจังหวัดตราด ลงสมัครในนามกลุ่มตราดต้องเจริญเช่นเดียวกับ เจริญ ชลาลัย

 ผลการเลือกตั้ง
# การเลือกตั้งนายกองค์การบริหารส่วนจังหวัดในประเทศไทย พ.ศ. 2566
การเลือกตั้งนายกองค์การบริหารส่วนจังหวัดในประเทศไทย พ.ศ. 2566 เป็นการเลือกตั้งนายกองค์การบริหารส่วนจังหวัด (นายก อบจ.) ทั้งสิ้น 2 จังหวัด สืบเนื่องจากนายกองค์การบริหารส่วนจังหวัดทั้ง 2 คน ลาออกจากตำแหน่งก่อนครบวาระ

 นายกองค์การบริหารส่วนจังหวัดที่ได้รับเลือกตั้ง 
+  รูปแบบ  ความหมาย 15px  ดำรงสมาชิกภาพ 15px  สิ้นสุดสมาชิกภาพ 15px  กกต./ศาลอุทธรณ์ สั่งให้มีการเลือกตั้งนายก อบจ.ใหม่

 สี  พรรค  พรรคเพื่อไทย  พรรคพลังประชารัฐ

แยกตามรายภาคตามการแบ่งของราชบัณฑิตยสถาน

 จังหวัด  นาม  สังกัด    หมายเหตุ กาญจนบุรี   นายแพทย์ ประวัติ กิจธรรมกูลนิจ    กลุ่มพลังกาญจน์  15px  สระแก้ว   ฐานิสร์ เทียนทอง    ผู้สมัครอิสระ  15px 

 การเลือกตั้ง 
เรียงลำดับตามวันที่จัดการเลือกตั้ง
สระแก้ว • กาญจนบุรี

 สระแก้ว 
จัดขึ้นเมื่อวันที่ 26 มีนาคม พ.ศ. 2566 เป็นการเลือกตั้งนายกองค์การบริหารส่วนจังหวัดสระแก้ว สืบเนื่องจาก ขวัญเรือน เทียนทอง นายกองค์การบริหารส่วนจังหวัดสระแก้วได้ลาออกจากตำแหน่งเมื่อวันที่ 1 กุมภาพันธ์ พ.ศ. 2566 โดยมีผู้สมัครทั้งหมด 4 ราย ดังนี้

 หมายเลข 1 อัคนีมา คลังเพชร อดีตผู้สมัคร สส.สระแก้ว เขต 2 พรรคเสรีรวมไทย สังกัดกลุ่มผู้กองทองทศ ได้รับการสนับสนุนจาก ร้อยเอก ทองวราห์ มากสาคร รองประธานสภา อบจ.สระแก้ว
 หมายเลข 2 ฐานิสร์ เทียนทอง อดีตสส. สระแก้ว 6 สมัย บุตรของ พิเชษฐ์ เทียนทอง (น้องชายของ เสนาะ เทียนทอง อดีตสส. สระแก้ว หลายสมัย) กับ ขวัญเรือน เทียนทอง อดีตนายกองค์การบริหารส่วนจังหวัดสระแก้ว และ สส.สระแก้ว เขต 1 พรรคพลังประชารัฐ
 หมายเลข 3 บรรจง โพธิ์คำ ทนายความ
 หมายเลข 4 วราวุธ สุวิทยพันธุ์

 กาญจนบุรี 
จัดขึ้นเมื่อวันที่ 22 ตุลาคม พ.ศ. 2566 เป็นการเลือกตั้งนายกองค์การบริหารส่วนจังหวัดกาญจนบุรี สืบเนื่องจากนายแพทย์ สุรพงษ์ ปิยะโชติ นายกองค์การบริหารส่วนจังหวัดกาญจนบุรี ได้ลาออกจากตำแหน่งเมื่อวันที่ 1 กุมภาพันธ์ พ.ศ. 2566 เพื่อรับตำแหน่งรัฐมนตรีช่วยว่าการกระทรวงคมนาคม โดยมีผู้สมัครทั้งหมด 2 ราย ดังนี้

 หมายเลข 1 วรรษภณ แสงเป่า หรือ ทนายสุกวี อดีตผู้สมัคร สส.กาญจนบุรี พรรคก้าวไกล สังกัดกลุ่มเพื่ออนาคตกาญจน์ โดยมีพรรคก้าวไกลเป็นผู้สนับสนุน
 หมายเลข 2 นายแพทย์ประวัติ กิจธรรมกูลนิจ สังกัดกลุ่มพลังกาญจน์ โดยมี สุรพงษ์ ปิยะโชติ อดีตนายกองค์การบริหารส่วนจังหวัดกาญจนบุรี และกลุ่ม สส. กาญจนบุรี พรรคเพื่อไทย เป็นผู้สนับสนุน

ผลการเลือกตั้งปรากฏว่า นายแพทย์ประวัติ กิจธรรมกูลนิจ ได้รับเลือกตั้ง

 หมายเหตุ
# ชมรมขนหัวลุก
ชมรมขนหัวลุก อาจหมายถึง
 ชมรมขนหัวลุก (รายการโทรทัศน์) รายการโทรทัศน์เกี่ยวกับผี ของเวิร์คพอยท์ เอ็นเทอร์เทนเมนท์
 ชมรมขนหัวลุก (นวนิยาย) นวนิยายสยองขวัญสำหรับเด็กสัญชาติอเมริกัน
# กีฬาโปโลน้ำในกีฬาทางน้ำชิงแชมป์โลก 2024 – ทีมชาย
กีฬาโปโลน้ำชายในกีฬาทางน้ำชิงแชมป์โลก 2024  จัดขึ้นระหว่างวันที่ 5 ถึง 17 กุมภาพันธ์ พ.ศ. 2567 ที่เมืองโดฮา เป็นครั้งที่ 21 ที่มีการแข่งขันโปโลน้ำชายนับตั้งแต่ครั้งแรกในปี ค.ศ. 1973

โครเอเชียคว้าแชมป์สมัยที่ 3 หลังจากเอาชนะอิตาลี

 การคัดเลือก 
จากทีมที่ผ่านเข้ารอบ มี 14 ทีมที่มาจากปี ค.ศ. 2023 โรมาเนียผ่านเข้ารอบเป็นครั้งแรกในรอบ 11 ปี ในขณะที่บราซิลผ่านเข้ารอบหลังจากถอนตัวจากปี ค.ศ. 2023 มีเพียงแคนาดาและอาร์เจนตินาที่ไม่ผ่านเข้ารอบในการแข่งขันครั้งนี้ แต่เข้ารอบในปี ค.ศ. 2023

รายการวันที่เจ้าภาพโควต้าผ่านคัดเลือก ชิงแชมป์โลก 2023  8 มีนาคม – 2 กรกฎาคม 2023   ลอสแอนเจลิส 2   ชิงแชมป์โลก 2023  17–29 กรกฎาคม 2023   Fukuoka 4   เอเชียนเกมส์ 2022  2–7 ตุลาคม 2023   หางโจว 3   แพนอเมริกันเกมส์ 2023  30 ตุลาคม – 4 พฤศจิกายน 2023   ซันติอาโก 2   ชิงแชมป์ยุโรป 2024  4–16 มกราคม 2024   ดูบรอฟนีก/ซาเกร็บ 3   การคัดเลือกแอฟริกา     1   การคัดเลือกโอเชียเนีย     1   ทั้งหมด   16 

 การจับฉลาก 
การจับสลากจัดขึ้นในวันที่ 7 พฤศจิกายน ค.ศ. 2023

 การจัดอันดับวาง 
โถ 1โถ 2โถ 3โถ 4

หมายเหตุ